CELEX: 32005D0341
Language: hu
Date: 2005-04-11 00:00:00
Title: 2005/341/EK: A Bizottság határozata (2005. április 11.) a személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről (az értesítés a C(2005) 1024. számú dokumentummal történt) (EGT vonatkozású szöveg).

4.5.2005   
            
            
               HU
            
            
               Az Európai Unió Hivatalos Lapja
            
            
               L 115/1
            
         
      A BIZOTTSÁG HATÁROZATA
   
   (2005. április 11.)
   a személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről
   (az értesítés a C(2005) 1024. számú dokumentummal történt)
   (EGT vonatkozású szöveg)
   (2005/341/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésére,
   az Európai Unió ökocímke-bizottságával folytatott konzultációt követően,
   mivel:
   
               (1)
            
            
               Az 1980/2000/EK rendelet értelmében a közösségi ökocímkét olyan jellemzőkkel rendelkező termékeknek lehet odaítélni, amelyek jelentős javulást tesznek lehetővé a fő környezeti szempontok terén.
            
         
               (2)
            
            
               Az 1980/2000/EK rendelet előírja, hogy az Európai Unió ökocímke-bizottsága által kidolgozott kritériumok alapján egyedi ökocímke-kritériumokat kell megállapítani a termékcsoportoknak megfelelően.
            
         
               (3)
            
            
               A rendelet azt is előírja továbbá, hogy az ökocímke-kritériumokat, valamint az azokra vonatkozó értékelési és ellenőrzési követelményeket az adott termékcsoportra előírt kritériumok érvényességi idejének letelte előtt kellő időben felül kell vizsgálni.
            
         
               (4)
            
            
               A piacon tapasztalható fejlődésre tekintettel felül kell vizsgálni a személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. augusztus 22-i 2001/686/EK bizottsági határozatban (2) meghatározott ökológiai kritériumokat.
            
         
               (5)
            
            
               Továbbá a szerverek kizárása érdekében az említett határozatban módosítani kell a termékcsoport meghatározását.
            
         
               (6)
            
            
               Az egyértelműség érdekében a 2001/686/EK határozatot hatályon kívül kell helyezni.
            
         
               (7)
            
            
               A felülvizsgált ökológiai kritériumok és a vonatkozó értékelési és ellenőrzési követelmények célszerű érvényességi időtartama négy év.
            
         
               (8)
            
            
               Legfeljebb tizenkét hónapos átmeneti időszakot kell megállapítani azon gyártók számára, amelyek termékeinek az e határozatról szóló értesítés előtt ítélték oda az ökocímkét, illetőleg amelyek az értesítés előtt nyújtották be az ökocímkére vonatkozó kérelmüket, annak érdekében, hogy e gyártóknak kellő idő álljon rendelkezésére ahhoz, hogy terméküket a felülvizsgált kritériumokhoz és követelményekhez igazítsák.
            
         
               (9)
            
            
               Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A „személyi számítógépek” termékcsoportba tartoznak a rögzített helyen, például íróasztalon történő használatra szánt, egyetlen házba foglalt vagy különálló vezérlőegységből és monitorból, valamint billentyűzetből álló számítógépek.
   A termékcsoportba tartoznak továbbá a személyi számítógépekkel történő használatra szánt vezérlőegységek, billentyűzetek és monitorok is.
   A szerverek nem tartoznak a termékcsoportba.
   2. cikk
   Az 1980/2000/EK rendelet szerinti, személyi számítógépeknek odaítélhető közösségi ökocímke elnyeréséhez a berendezésnek a „személyi számítógépek” termékcsoportba kell tartoznia, és meg kell felelnie az e határozat mellékletében meghatározott ökológiai kritériumoknak.
   3. cikk
   A „személyi számítógépek” termékcsoportra vonatkozó ökológiai kritériumok, valamint a vonatkozó értékelési és ellenőrzési követelmények 2009. április 30-ig érvényesek.
   4. cikk
   A „személyi számítógépek” termékcsoporthoz adminisztratív célból rendelt kódszám: „013”.
   5. cikk
   A 2001/686/EK határozat hatályát veszti.
   6. cikk
   A „személyi számítógépek” termékcsoportra vonatkozóan az ezen határozatról szóló értesítést megelőzően odaítélt ökocímkék 2006. március 31-ig használhatók.
   A „személyi számítógépek” termékcsoportra vonatkozóan az ezen határozatról szóló értesítést megelőzően ökocímke odaítélésére benyújtott kérelem alapján az érintett terméknek az ökocímke odaítélhető a 2001/686/EK határozatban előírt feltételek alapján. Ilyen esetekben az ökocímke 2006. március 31-ig használható.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2005. április 11-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 237., 2000.9.21., 1. o.
   
   
      (2)  HL L 242., 2001.9.12., 4. o.
   
   
      MELLÉKLET
      ÁTTEKINTÉS
      
                   
               
               
                  Vezérlőegység
               
               
                  Monitor
               
               
                  Billentyűzet
               
               
                  Személyi számítógép
               
            
                  Energiatakarékosság: vezérlőegység
               
               
                  X
               
               
                   
               
               
                   
               
               
                  X
               
            
                  Energiatakarékosság: monitor
               
               
                   
               
               
                  X
               
               
                   
               
               
                  X
               
            
                  Élettartam-meghosszabbítás: vezérlőegység
               
               
                  X
               
               
                   
               
               
                   
               
               
                  X
               
            
                  Élettartam-meghosszabbítás: monitor
               
               
                   
               
               
                  X
               
               
                   
               
               
                  X
               
            
                  A folyadékkristályos (LCD) monitor higanytartalma
               
               
                   
               
               
                  X
                  (értelemszerűen alkalmazandó)
               
               
                   
               
               
                  X
                  (értelemszerűen alkalmazandó)
               
            
                  Zaj
               
               
                  X
               
               
                   
               
               
                   
               
               
                  X
               
            
                  Elektromágneses sugárzás
               
               
                   
               
               
                  X
               
               
                   
               
               
                  X
               
            
                  Visszavétel és újrahasznosítás
               
               
                  X
               
               
                  X
                  (értelemszerűen alkalmazandó)
               
               
                  X
                  (értelemszerűen alkalmazandó)
               
               
                  X
                  (értelemszerűen alkalmazandó)
               
            
                  Használati utasítás
               
               
                  X
               
               
                  X
               
               
                  X
                  (értelemszerűen alkalmazandó)
               
               
                  X
                  (értelemszerűen alkalmazandó)
               
            A kérelem benyújtásakor egy, az EN ISO 17025 szabvány szerinti általános követelményeknek megfelelő laboratóriumban el kell végezni a kritériumok leírásában meghatározott vizsgálatokat. Amennyiben a kérelmet elbíráló illetékes szerv elfogadja egyenértékűségüket, célszerűségi megfontolások alapján más vizsgálati módszerek is alkalmazhatók. Ha a leírás nem említ vizsgálatokat vagy csupán az ellenőrzésre és a monitoringra vonatkozó vizsgálatokat említi, akkor az illetékes szerv értelemszerűen a kérelmező nyilatkozatára és a kérelmező által benyújtott dokumentációra, illetőleg független ellenőrzésekre támaszkodhat.
      Ajánlatos, hogy az illetékes szerv a kérelem elbírálása és az e mellékletben megadott kritériumoknak való megfelelés monitoringja során figyelembe vegye, hogy a kérelmező alkalmaz-e elfogadott környezetközpontú irányítási rendszert, például az EMAS-t vagy az ISO 14011-et. (Megjegyzés: a környezetközpontú irányítási rendszer alkalmazása nem követelmény.)
      ÖKOLÓGIAI KRITÉRIUMOK
      1.   Energiatakarékosság
      Vezérlőegység
      
                  a)
               
               
                  A számítógép vezérlőegysége rendelkezzen könnyen hozzáférhető ki- és bekapcsolóval.
               
            
                  b)
               
               
                  A számítógép vezérlőegysége feleljen meg az energiahatékonysági üzemmódokat lehetővé tévő Energy Star (1) konfigurációs követelményeknek.
                  A kérelmező köteles nyilatkozni az illetékes szervnek arról, hogy a személyi számítógép vezérlőegysége kielégíti az Energy Star konfigurációs követelményeit („Guidelines”).
               
            
                  c)
               
               
                  A számítógép támogassa az ACPI (2) S3 alvó üzemmódot („suspend to RAM”), amely legfeljebb 4 watt minimális energiafogyasztást tesz lehetővé. A számítógép legyen képes visszatérni rendes üzemmódjába, ha parancsot kap a következő eszközök valamelyikétől:
                  
                              —
                           
                           
                              a modemtől,
                           
                        
                              —
                           
                           
                              a hálózati kapcsolattól,
                           
                        
                              —
                           
                           
                              a billentyűzettől vagy az egértől.
                           
                        Inaktivitás esetén az ACPI S3 alvó üzemmódba való áttéréshez az alapértelmezett üzemmódváltási idő legfeljebb 30 perc legyen. A gyártó engedélyezze ezt a beállítást, a felhasználó azonban letilthassa.
                  A kérelmező köteles jegyzőkönyvvel igazolni az illetékes szervnek, hogy az ACPI S3 üzemmódban az energiafogyasztást a hatályos Energy Star számítógép-szándéknyilatkozat szerinti eljárással mérte. A jegyzőkönyvben meg kell adni a mért energiafogyasztás értékét.
               
            
                  d)
               
               
                  Kikapcsolt állapotban az energiafogyasztás ne haladja meg a 2 wattot. Ebben az összefüggésben a kikapcsolt állapot azt az állapotot jelenti, amelyet a felhasználó a számítógép leállítását elindító parancs kiadásával kezdeményez.
                  A kérelmező köteles jegyzőkönyvvel igazolni az illetékes szervnek, hogy kikapcsolt állapotban az energiafogyasztást a hatályos Energy Star számítógép-szándéknyilatkozat szerinti eljárással mérte. A jegyzőkönyvben meg kell adni a mért energiafogyasztás értékét.
               
            Monitor
      
                  a)
               
               
                  A monitor rendelkezzen könnyen hozzáférhető ki- és bekapcsolóval.
               
            
                  b)
               
               
                  A monitor energiafogyasztása alvó üzemmódban (3) ne haladja meg a 2 wattot. Inaktivitás esetén az alvó üzemmódba való áttéréshez az alapértelmezett üzemmódváltási idő legfeljebb 30 perc legyen. A gyártó engedélyezze ezt a beállítást, a felhasználó azonban letilthassa.
               
            
                  c)
               
               
                  A monitor energiafogyasztása kikapcsolt állapotban (4) ne haladja meg az 1 wattot. Ebben az összefüggésben a kikapcsolt állapot azt az állapotot jelenti, amelyet a felhasználó a monitor leállítását elindító parancs kiadásával kezdeményez.
               
            
                  d)
               
               
                  A monitor legnagyobb aktív energiafogyasztása feleljen meg az Energy Star 4-es verziója szerint a Tier 2-re vonatkozó követelményeknek. A monitor energiafogyasztása feleljen meg a következő közelítő képletnek:
                  
                              i.
                           
                           
                              ha X < 1, akkor Y = 23;
                           
                        
                              ii.
                           
                           
                              ha X ≥ 1, akkor Y = 28X
                           
                        (ahol X a megapixelek száma, Y pedig az energiafogyasztás wattban).
               
            
         A kérelmező köteles jegyzőkönyvvel igazolni az illetékes szervnek, hogy kikapcsolt, alvó és bekapcsolt állapotban az energiafogyasztást az Energy Star „Programkövetelmények számítógép-monitorokra” (Programme Requirements for Computer Monitors, 4.0-s verzió) előírásában meghatározott módon mérte. A jegyzőkönyvben meg kell adni a mért energiafogyasztás értékét mindhárom állapotra.
      
      2.   Az élettartam meghosszabbítása
      
                  a)
               
               
                  A számítógépet úgy kell kialakítani, hogy a memória könnyen hozzáférhető és cserélhető legyen.
               
            
                  b)
               
               
                  A számítógépet úgy kell kialakítani, hogy a merevlemez, valamint az esetleges CD‐és/vagy DVD-meghajtó cserélhető legyen.
               
            
                  c)
               
               
                  A számítógépet úgy kell kialakítani, hogy a grafikus kártyák könnyen hozzáférhetők és cserélhetők legyenek.
               
            
         A kérelmező köteles az illetékes szervnek nyilatkozni arról, hogy a termék megfelel ezeknek a követelményeknek.
      
      3.   A folyadékkristályos (LCD) monitor higanytartalma
      Az LCD monitor háttérvilágítását biztosító lámpák egyenként és átlagosan ne tartalmazzanak 3 mg-nál több higanyt.
      
         A kérelmező köteles az illetékes szervnek nyilatkozni arról, hogy a termék megfelel ezeknek a követelményeknek.
      
      4.   Zaj
      A személyi számítógép vezérlőegységének az ISO 9296 szabvány 3.2.5. szakasza szerinti „névleges A-súlyozott hangteljesítményszintje” (1 pW) ne haladja meg a következő értékeket:
      
                  —
               
               
                  4,0 B(A) működés közben általában (egyenlő 40 dB(A)-val),
               
            
                  —
               
               
                  4,5 B(A) a merevlemez elérése közben (egyenlő 45 dB(A)-val).
               
            
         A kérelmező köteles egy független, az ISO 17025 szerint hitelesített vizsgálólaboratórium által kiadott jegyzőkönyvet benyújtani az illetékes szervnek arról, hogy a zajkibocsátási szintet az ISO 7779 szerint megmérték és az ISO 9296 szerint írták le. A jegyzőkönyvben meg kell adni mind a működés közben általában, mind pedig a merevlemez elérése közben mért zajszintet, amelyeket az ISO 9296 3.2.5. szakasza szerint kell leírni.
      
      5.   Elektromágneses sugárzás
      A személyi számítógép feleljen meg az EN 50279 szabványban az A kategóriára megadott követelményeknek.
      
         A kérelmező köteles jegyzőkönyvvel igazolni az illetékes szervnek, hogy a monitor sugárzása megfelel ennek a követelménynek.
      
      6.   Visszavétel, újrahasznosítás és veszélyes anyagok
      A gyártó köteles felajánlani a termék és a cserélendő alkatrész felújítás vagy újrahasznosítás céljára történő ingyenes visszavételét, kivéve a felhasználó által szennyezett részeket (például orvosi vagy nukleáris alkalmazások esetén). A terméknek meg kell felelnie továbbá a következő kritériumoknak:
      
                  a)
               
               
                  egyetlen szakképzett személy képes legyen egyedül szétszerelni;
               
            
                  b)
               
               
                  a gyártó köteles meggyőződni a termék szétszerelhetőségéről, továbbá szétszerelhetőségi jegyzőkönyvet készíteni, amelyet kérelemre bármely harmadik fél rendelkezésére kell bocsátani. A jegyzőkönyvben ki kell mutatni különösen a következőket:
                  
                              —
                           
                           
                              a csatlakozások könnyen megtalálhatók és hozzáférhetők,
                           
                        
                              —
                           
                           
                              a csatlakozások a lehető legnagyobb mértékben szabványosítottak,
                           
                        
                              —
                           
                           
                              a csatlakozások a széles körben használatos szerszámokkal hozzáférhetők,
                           
                        
                              —
                           
                           
                              az LCD monitorok háttérvilágítását biztosító lámpák könnyen leválaszthatók;
                           
                        
            
                  c)
               
               
                  a veszélyes anyagok legyenek eltávolíthatók;
               
            
                  d)
               
               
                  a ház és a váz műanyag és fém anyagú részei legalább 90 -ban (tömegre vetítve) legyenek műszakilag újrahasznosíthatók;
               
            
                  e)
               
               
                  ha címkézés szükséges, a címkék legyenek vagy könnyen eltávolíthatóak, vagy beépítettek;
               
            
                  f)
               
               
                  a műanyag részek:
                  
                              —
                           
                           
                              ne tartalmazzanak szándékosan hozzáadott ólmot vagy kadmiumot,
                           
                        
                              —
                           
                           
                              egyetlen polimerből vagy kompatibilis polimerekből készüljenek, kivéve a burkolatot, amely legfeljebb kétféle, egymástól elkülöníthető és bevonat nélküli (például festetlen) polimerből álljon,
                           
                        
                              —
                           
                           
                              ne tartalmazzanak olyan fémbetéteket, amelyeket egyetlen személy egyszerű szerszámokkal nem tud eltávolítani;
                           
                        
            
                  g)
               
               
                  a műanyag alkatrészek ne tartalmazzák a 2002/95/EK európai parlamenti és tanácsi irányelv (5) 4. cikkében felsorolt polibrómozott bifenil (PBB) és polibrómozott difenil-éter (PBDE) lángkésleltetőket. E követelményben figyelembe kell venni az irányelvnek a deka-BDE vonatkozásában történő későbbi módosításait.
                  A műanyag alkatrészek ne tartalmazzanak 10—17 szénatom lánchosszúságú és 50 tömegszázaléknál nagyobb klórtartalmú klór-paraffin lángkésleltetőket (CAS 85535‐84-8 és CAS 85535-85-9). A kérelmező köteles nyilatkozni az illetékes szervnek arról, hogy a termék megfelel ennek a követelménynek;
                  A kérelmező köteles nyilatkozni az illetékes szervnek arról, hogy a termék megfelel ennek a követelménynek;
               
            
                  h)
               
               
                  a 25 grammnál nagyobb tömegű műanyag alkatrészek nem tartalmazhatnak olyan lángkésleltető anyagokat, amelyekhez az ökocímkére vonatkozó kérelem benyújtásakor a következő kockázatok valamelyike társul:
                  Az egészségre veszélyes:
                  
                               
                           
                           
                              R45 (rákot okozhat, karcinogén hatású lehet)
                           
                        
                               
                           
                           
                              R46 (öröklődő genetikai károsodást okozhat, mutagén hatású lehet)
                           
                        
                               
                           
                           
                              R60 (a fogamzó- vagy nemzőképességre ártalmas lehet)
                           
                        
                               
                           
                           
                              R61 (a születendő gyermekre ártalmas lehet)
                           
                        A környezetre veszélyes:
                  
                               
                           
                           
                              R50 (vízi szervezetekre fokozottan mérgező);
                           
                        
                               
                           
                           
                              R50/R53 (vízi szervezetekre fokozottan mérgező, hosszú távon káros hatással lehet a vízi környezetre)
                           
                        
                               
                           
                           
                              R51/R53 (vízi szervezetekre mérgező, hosszú távon káros hatással lehet a vízi környezetre),
                           
                        amint azt a 67/548/EGK tanácsi irányelv (6) meghatározza;
               
            
                  i)
               
               
                  a műanyag termékeken állandó, az anyagot azonosító megjelölést kell elhelyezni az ISO 11469: 2000 nemzetközi szabványnak megfelelően. Ezt a kritériumot nem kell alkalmazni az extrudált műanyagokra és a sík képernyőkben található fényirányítókra;
               
            
                  j)
               
               
                  az akkumulátorok az akkumulátor tömegére vonatkoztatva nem tartalmaznak 0,0001 %-nál több higanyt, 0,001 %-nál több kadmiumot és 0,01 %-nál több ólmot.
               
            
         A kérelmező köteles nyilatkozni arról, hogy a termék megfelel ezeknek a követelményeknek és köteles a szétszerelhetőségi jegyzőkönyv egy példányát a kérelmet elbíráló illetékes szerv rendelkezésére bocsátani.
      
      
         A 6. kritérium h) pontjának megfelelően az esetleg felhasznált lángkésleltetőkhöz nem társulhat egyik felsorolt kockázat sem, és nem szerepelhetnek a veszélyes anyagok osztályozásáról, csomagolásáról és címkézéséről szóló 67/548/EGK irányelv 1. mellékletében vagy annak módosításaiban. Ez a követelmény nem vonatkozik azokra a lángkésleltetőkre, amelyeknek alkalmazáskor megváltozik a vegyi természetük, és ilyen állapotban már nem társulnak hozzájuk a felsorolt „R” jelű kockázatok, feltéve hogy a lángkésleltetőnek legfeljebb 0,1 %-a őrzi meg alkalmazás előtti állapotát a kezelt felületen. A 25 g-nál nagyobb tömegű alkatrészekben használt lángkésleltetőket nevük és CAS-számuk megadásával fel kell tüntetni az alkalmazási dokumentációban.
      
      7.   Használati utasítás
      A terméket olyan használati utasítással kell forgalomba hozni, amely környezeti szempontból ismerteti a termék helyes használatát, és tartalmaz különösen:
      
                  a)
               
               
                  ajánlást az energiakezelési lehetőségek használatára, ideértve azt a tájékoztatást is, hogy e lehetőségek kikapcsolása esetén megnövekedhet az energiafogyasztás, és ezáltal nőhetnek a fenntartási költségek;
               
            
                  b)
               
               
                  tájékoztatást arról, hogy az energiafogyasztás nullára csökkenthető azáltal, hogy a terméket leválasztjuk az elektromos hálózatról vagy kikapcsoljuk a fali csatlakozót;
               
            
                  c)
               
               
                  tájékoztatást a pótalkatrészek elérhetőségéről. Ha az alkatrészek nagyobb teljesítményűre vagy más célból cserélhetők, akkor tájékoztatást kell adni ennek lehetséges módjáról;
               
            
                  d)
               
               
                  tájékoztatást arról, hogy a termék kialakítása lehetővé teszi az alkatrészek újbóli felhasználását és az anyagok újrahasznosítását, ezért nem célszerű eldobni;
               
            
                  e)
               
               
                  tanácsot arról, hogyan veheti a vevő igénybe a gyártó visszavételi ajánlatát;
               
            
                  f)
               
               
                  tájékoztatást arról, hogyan célszerű használni a WLAN kártyákat, és ezáltal a lehető legalacsonyabb szintre csökkenteni a biztonsági kockázatokat;
               
            
                  g)
               
               
                  tájékoztatást arról, hogy a termék elnyerte a közösségi ökocímkét; ehhez rövid magyarázatot kell mellékelni az ökocímke mibenlétéről, és utalni kell arra, hogy a kérdésről bővebben a következő honlapon lehet olvasni: http://europa.eu.int/ecolabel.
               
            
         A kérelmező köteles nyilatkozni arról, hogy a termék megfelel ezeknek a követelményeknek, és köteles a használati utasítás egy példányát a kérelmet elbíráló illetékes szerv rendelkezésére bocsátani.
      
      8.   Csomagolás
      A csomagolás elégítse ki a következő követelményeket:
      
                  a)
               
               
                  a csomagolást alkotó egyes részek legyenek kézzel könnyedén egyedi anyagokra szétválaszthatók az újrahasznosítás megkönnyítése érdekében;
               
            
                  b)
               
               
                  kartonpapír csomagolás esetén a kartonpapír legalább 80 %-ban újrahasznosított anyagból készüljön.
               
            Értékelési és ellenőrzési kritériumok: a kérelmező köteles nyilatkozni arról, hogy a termék megfelel ezeknek a követelményeknek, és a kérelem részeként köteles a csomagolás mintadarabját a kérelmet elbíráló illetékes szerv rendelkezésére bocsátani.
      9.   Az ökocímkén feltüntetendő információ
      Az ökocímke második rovatában a következő szöveget kell feltüntetni:
      
                  —
               
               
                  alacsony energiafogyasztás,
               
            
                  —
               
               
                  újrahasznosítást elősegítő kialakítás,
               
            
                  —
               
               
                  alacsony zajszint.
               
            
         A kérelmező köteles nyilatkozni arról, hogy a termék megfelel ennek a követelménynek, és köteles mellékelni az illetékes szervnek az ökocímke egy példányát abban a formában, ahogyan az a csomagolásra és/vagy a termékre és/vagy a kísérő dokumentációra kerül.
      
      
         (1)  Ezeket az Egyesült Államok Környezetvédelmi Ügynöksége határozta meg, és 2004 szeptembere óta hatályosak. Lásd: http://www.energystar.gov/index.cfm?c=computers.pr_crit_computers
      
         (2)  Fejlett konfigurációs és energiaellátási felület (Advanced configuration and power interface, ACPI).
      
      
         (3)  Az Enery Star 4-es verziója szerint a monitorra meghatározott üzemmód,
      http://www.energystar.gov/index.cfm?c=computers.pr_crit_computers
      
         (4)  Lásd az előző lábjegyzetet.
      
      
         (5)  HL L 37., 2003.2.13., 19. o.
      
      
         (6)  HL 196., 1967.8.16., 1. o.